stanford-oval/wikipedia huggingface dataset:
Jan Rybář

Jan Rybář (s. 22. huhtikuuta 1981) on tšekkiläinen säveltäjä. Hän opiskeli Milan Slavickýn johdolla vuosina 1999–2005 Esittävien taiteiden akatemiassa, Prahassa. Hänestä tuli sitten filosofian tohtorikoulutettava Marek Kopelentin johdolla. Rybář kuului säveltäjäryhmä Konvergenceen vuosina 2002–2013. Hän on maansa vanhimman taiteilijaseuran (Umělecká beseda) jäsen ja johtaa omaa konserttisarjaansa (Hudba v souvislostech).
Rybář perusti naiskuoron Ensemble Coccinelle, joka on erikoistunut renessanssiohjelmistoon ja nykymusiikkiin. Hän on säveltänyt paljon vokaalimusiikkiteoksia Ensemble Coccinelle ja toiselle naiskuorolle, Buburezalle. Hän on toiminut myös kapellimestarina ja johtanut useita kantaesityksiä sekä Tšekin-ensiesityksiä. Johdettujen teosten joukossa on hänen omiakin sävellyksiään. Vokaalimusiikin ohella Rybář on säveltänyt kamari- ja orkesteriteoksia.
Jättiläissirkkalintu

| Jättiläissirkkalintu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Sirkkalinnut Locustella
Laji::  fasciolata
Kaksiosainen nimi
 Locustella fasciolata  (G. R. Gray, 1861) 
Alalajit
 Locustella fasciolata fasciolata  Locustella fasciolata amnicola 
Katso myös
   Jättiläissirkkalintu Wikispeciesissä   Jättiläissirkkalintu Commonsissa 
Infobox OKNimi-testi OKIUCN-testi OK: 
Jättiläissirkkalintu (Locustella fasciolata) on sirkkalintujen heimoon kuuluva varpuslintu.
Koko ja ulkonäkö

Linnun pituus on noin 15 senttimetriä, siipien kärkiväli 21–24 senttimetriä ja paino 25–28 grammaa. Koiras on hieman naarasta kookkaampi. Laji on suurin sirkkalintu, suunnilleen rastaskerttusen kokoinen. Höyhenpuku on selkäpuolelta oliivinruskea ja alapuolelta harmahtavan ruskea. Pyrstö on yksivärisen ruskea. Sukupuolet ovat samanvärisiä. Laulu on voimakas, lyhyt säe, joka poikkeaa muiden sirkkalintujen sirinöistä.
Esiintyminen

Jättiläissirkkalintu esiintyy Itä-Aasiassa: Keski-Siperiasta Novosibirskistä itään Sahalinille, Kuriileille, Hokkaidolle, Pohjois-Mantšuriaan ja Koreaan. Alalaji amnicola (Stepanyan, 1972) elää kauempana idässä. Laji on muuttolintu, joka talvehtii Filippiineillä, Indonesiassa ja Uuden-Guinean länsiosissa. Lajin elinalueen laajuus on 100 000–1 000 000 neliökilometriä ja lajin kanta on elinvoimainen.
Elinympäristö

Pesimäpaikallaan jättiläissirkkalintu vaatii korkeaa aluskasvillisuutta, kuten ruohoja, haapavesaikkoa tai pajukkoa. Muuten laji ei ole kovin tarkka paikan suhteen, se pesii esimerkiksi rannoilla, soilla, hakkuu- tai kuloaukeilla ja bambutiheiköissä.
Jackie Coogan

Jackie Coogan Charles Chaplinin kanssa elokuvassa Chaplinin poika (1921)
Jackie Coogan The Addams Familyn Fester-setänä.
John Leslie (Jackie) Coogan (26. lokakuuta 1914 Los Angeles, Kalifornia – 1. maaliskuuta 1984 Santa Monica, Kalifornia) oli yhdysvaltalainen näyttelijä.
Coogan aloitti uransa lapsinäyttelijänä, ja hän olikin yksi mykkäelokuvan suurimmista lapsitähdistä. Hänen uransa tunnetuin elokuva on Chaplinin poika (The Kid, 1921). Toinen hänen tunnettu roolinsa oli nimirooli elokuvassa Oliver Twist (1922). Hän näytteli elokuvissa aina kuolemaansa saakka, vaikka aivan lapsuusajan loistoon hänen uransa ei enää koskaan noussut. Hän näytteli runsaasti televisiossa, kuten televisiosarjassa The Addams Family vuosina 1964–1968. Hän on saanut elokuvaurastaan tähden Hollywood Walk of Famelle.
Coogan muistetaan erityisesti tapauksesta, jossa hän haastoi äitinsä ja isäpuolensa oikeuteen heidän tuhlattua poikansa omaisuuden, jonka hän oli tienannut mykkäelokuvistaan. Hän sai kuitenkin oikeusteitse takaisin vain 126 000 dollaria. Tapaus aiheutti Coogan-ilmiönä tunnetun lain syntymiseen, jonka mukaan lapsinäyttelijän tienaama omaisuus turvataan, kunnes hän tulee täysi-ikäiseksi.
Toisen maailmansodan aikaan Coogan palveli Yhdysvaltain ilmavoimissa ja myöhemmin osallistui taisteluihin Intiassa ja Burmassa.
Jackie Coogan oli elämänsä aikana neljä kertaa naimisissa mm. näyttelijätär Betty Grablen kanssa. Hän oli myös neljän lapsen isä. Hän kuoli sydänkohtaukseen 69-vuotiaana.
Aiheesta muualla

Kuvia tai muita tiedostoja aiheesta Jackie Coogan Wikimedia Commonsissa
Jackie Coogan Internet Movie Databasessa. (englanniksi)
Jackie Coogan NNDB:ssä
Juho Kemppainen

Juho Kemppainen (20. elokuuta 1884 Suomussalmi – 2. toukokuuta 1963 Rovaniemi) oli suomalainen toimittaja.
Kemppainen syntyi köyhän mökkiläisen perheeseen. Hän oli huutolaisena maatiloilla, työskenteli nuoresta lähtien metsätyöläisenä ja asettui sitten suutariksi Rovaniemelle.
Kemppainen lähti vuonna 1915 jääkärikoulutukseen Saksaan, josta hän palasi vuonna 1919. Kemppainen työskenteli sen jälkeen  vasemmistoradikaalien Suomen Työmiehen, Työväenjärjestöjen Tiedonantajan, Työn Äänen ja Pohjan Voiman toimittajana saaden yhteensä kahdeksan kuukauden vankeustuomiot.
Vasemmistolehtien lakkauttamisen jälkeen Kemppainen siirtyi kotiseudulleen maanviljelijäksi. Hän palasi lehtityöhön jo iäkkäänä toisen maailmansodan jälkeen. Kemppainen oli kansandemokraattisten Vapaan Savon ja Karjalan Kansan päätoimittaja vuosina 1947–1949 ja työskenteli sen jälkeen oululaisessa Kansan Tahdossa. Hän julkaisi muistelmiaan Työkansan Sanomissa.
Jan Sandvik

Jan-Peter "Janne" Sandvik (s. 17. toukokuuta 1969 Vaasa) on aktiiviuransa päättänyt suomalainen yleisurheilija, jonka päälajeja olivat kuulantyöntö ja kiekonheitto. Hän edusti vuodesta 1995 lähtien Lapuan Virkiää ja hänen valmentajanaan toimi Jari Kuoppa. Kalevan kisoista Sandvik saavutti kuulantyönnössä hopeaa vuonna 1993 sekä kiekonheitossa hopeaa vuonna 1995. Virallisissa kilpailuissa hän ei ole esiintynyt vuoden 1997 jälkeen.
Jaffnan yleinen kirjasto

| Jaffnan yleinen kirjasto |
| --- | --- |
 näkymä jaffna yleinen kirjastosta edestä
Sijainti:  Jaffna, Sri Lanka
Koordinaatit:  9°39′43.42″N, 80°0′42.61″E
Tyyppi:  yleinen kirjasto
Perustettu:  11. marraskuuta 1933 (90 vuotta sitten)
Johtaja:  Jaffnan kunnanvaltuusto
Jaffnan yleinen kirjasto sijaitsee Jaffnassa Sri Lankassa. Se on yksi Jaffnan merkittävimmistä maamerkeistä, ja sitä hoitaa Jaffnan kunnannvaltuusto. Kirjasto on rakennettu vuonna 1933 ja paloi vuonna 1981.
Jacey Harper

| Mitalit> Maa:   Trinidad ja Tobago.Miesten yleisurheilu.MM-kilpailut  | Mitalit> Maa:   Trinidad ja Tobago.Miesten yleisurheilu.MM-kilpailut  | Mitalit> Maa:   Trinidad ja Tobago.Miesten yleisurheilu.MM-kilpailut  | Maa:   Trinidad ja Tobago> Miesten yleisurheilu. |
| --- | --- | --- | --- |
|  Hopeaa | Edmonton 2001 | 4×100 m |  |
|  Hopeaa | Helsinki 2005 | 4×100 m |  |
Jacey Harper (s. 20. toukokuuta 1980) on trinidadtobagolainen pikajuoksija.
Harper osallistui Edmontonin MM-kisoihin 2001, joissa hän karsiutui 100 metrin juoksun alkuerissä. Hän oli mukana Trinidad ja Tobagon 4 x 100 metrin viestijuoksujoukkueessa, joka sijoittui viestissä kolmanneksi. Myöhemmin joukkue nousi hopealle Yhdysvaltain Tim Montgomeryn doping-käryn ansiosta. Harper karsiutui Helsingin MM-kisoissa 2005 100 metrin toisissa alkuerissä, mutta voitti viestissä jälleen MM-hopeaa. Kansainyhteisön kisoissa 2006 hän karsiutui 100 metrillä välierissä.
Ennätykset

100 metrin juoksu: 10,10 (2005)
200 metrin juoksu: 20,65 (2005)
Jacint Verdaguer

| Jacint Verdaguer |
| --- | --- |
 Ramon Casas i Carbó, Jacint Verdaguer
Henkilötiedot
Syntynyt: 17. toukokuuta 1845 Folgueroles
Kuollut: 10. kesäkuuta 1902 (57 vuotta) Vallvidrera
Kansalaisuus:  Espanja
Arvonimi: Mosén
Kirjailija
Äidinkieli: katalaani
 Nimikirjoitus
Aiheesta muualla
www.verdaguer.cat
Löydä lisää kirjailijoitaKirjallisuuden teemasivulta
Jacint Verdaguer (1845–1902) oli katalonialainen kirjailija ja runoilija. Hän kirjoitti eeppistä ja lyyristä runoutta, proosaa, matkakertomuksia ja lehtijuttuja.
Verdaguer kasvoi hurskaassa 8-lapsisessa perheessä. Hän lähti pappisurallr ja käveli päivittäin viiden kilometrin matkan seminaariin jo kymmenvuotiaana. Seminaarissa hän oppi retoriikkaa ja tutustui klassiseen kirjallisuuteen. Nuorena hän kirjoitti rakkausrunoja ja uskonnollista ja satiirista runoutta. Pian hän alkoi kirjoittaa laajempia eeppisiä kokonaisuuksia kuten vuonna 1865 julkaistun Kotimaani kaksi marttyyriä. Verdauger sai pappisvihkimyksen vuonna 1870.
Vuonna 1886 Palestiinaan tehdyn pyhiinvaellusmatkan jälkeen Verdaguer koki uskonnollisen kriisin, joka sai hänet hylkäämään kirjallisen uran ja keskittymään hengelliseen kilvoitteluun. Hän sekaantui lahkoon, joka harrasti manauksia ja väitti omaavansa yliluonnollisia voimia. Kirkko puuttui Verdaugerin toimintaan, hänet lähetettiin syrjäiseen luostariin. Verdaguer joutui taloudellisiin vaikeuksiin ja julkaisi kirjoituksia joissa syytti piispaa työpaikkakiusaamisesta. Hän sai työpaikkansa takaisin.
Hänen mukaansa on nimetty aukio ja Verdaguerin metroasema.
Aiheesta muualla

Kuvia tai muita tiedostoja aiheesta Jacint Verdaguer Wikimedia Commonsissa
Jack Taylor (televisiosarja)

| Jack Taylor |
| --- | --- |

Tyyli:  rikosdraama
Kestoaika:  90–100 minuuttia
Luoja(t):  Ken Bruen
Pääosissa:  Iain Glen Killian Scott Nora-Jane Noone Siobhán O'Kelly Paraic Breathnach Jack Monaghan
Alkuperämaa:   Irlanti
Alkuperäiskieli:  englanti
Verkko:   TV3  Yle TV1
Esitetty:  2. elokuuta 2010 – jatkuu edelleen
Tuotantokausia:  3
Jaksoja:  9
Tuotanto
Vastaava(t) tuottaja(t):  Ralph Christians Richard Price Dirk Schweitzer
Ohjaaja(t):  Stuart Orme
Käsikirjoittaja(t):  Marteinn Thorisson Marcus Fleming
Tuotantoyhtiö(t):  TV3 Television Network
Aiheesta muualla
IMDb
Jack Taylor on vuonna 2010 alkanut irlantilainen rikosdraamasarja, joka perustuu Ken Bruenin romaaneihin. Sarja sijoittuu Galwayhin. Pääosassa on entinen poliisi Jack Taylor (Iain Glen), joka on ryhtynyt yksityisetsiväksi saatuaan potkut poliisista.
Sarja alkoi elokuussa 2010 Irlannin TV3-kanavalla. Suomessa Yle TV1 aloitti sarjan esittämisen 1. lokakuuta 2017.
Rooleissa

Iain Glen – Jack Taylor
Killian Scott – Cody Farraher
Nora-Jane Noone – konstaapeli Kate Noonan (kaudet 1–2)
Siobhán O'Kelly – konstaapeli Kate Noonan (3. kausi)
Tara Breathnach – Anne Henderson (1. kausi)
Frank O'Sullivan – tarkastaja Clancy (1. kausi)
Paraic Breathnach – Isä Malachy
Jack Monaghan – Darragh Noonan (3. kausi)
Jaksot > Ensimmäinen kausi

| Jakso | Nimi | Alkup>  esityspäivä | Esityspäivä Suomessa |
| --- | --- | --- | --- |
| 1 | Kerran poliisi... (The Guards) | 2. lokakuuta 2010 | 29. syyskuuta 2017 |
| 2 | Hilparikaarti (The Pikemen) | 1. syyskuuta 2011 | 7. lokakuuta 2017 |
| 3 | Magdalenan martyyrit (The Magdalen Martyrs) | 15. syyskuuta 2011 | 14. lokakuuta 2017 |
Jaksot > Toinen kausi

| Jakso | Nimi | Alkup>  esityspäivä | Esityspäivä Suomessa |
| --- | --- | --- | --- |
| 4 | Dramaturgi (The Dramatist) | 3. maaliskuuta 2013 | 21. lokakuuta 2017 |
| 5 | Pappi (Priest) | 10. maaliskuuta 2013 | 28. lokakuuta 2017 |
| 6 | Ammuttu (Shot Down) | 1. joulukuuta 2013 | 4. marraskuuta 2017 |
Juuan työväentalo

| Juuan työväentalo |
| --- | --- |

Osoite:  Vanhatie 1, 83900 Juuka
Sijainti:  Juuka,  kirkonkylä
Koordinaatit:  63.24290°N, 29.25071°E
Valmistumisvuosi:  1909
Rakennuttaja:  Juuan Työväenyhdistys ry
Omistaja:  Juuan Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  1
Kerrosala:  350 neliömetriä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Juuan työväentalo on  Juuan keskustassa sijaitseva työväentalo. Se on osa Puu-Juuan aluetta, joka on valtakunnallisesti merkittävää rakennettua kulttuuriympäristöä.
Historiaa

Juuan työväenyhdistys perustettiin vuonna 1906. Työväentalo valmistui vuonna 1909. Sen rakennusmateriaalit saatiin suurimmaksi osaksi lahjoituksina, ja rakennustyöt tehtiin talkoina. Varoja rakennustöihin kerättiin myös arpajaisilla. Ensimmäinen rakennusosa tehtiin yhteistyössä porvarien kanssa, jotka lahjoittivat muun muassa hirret taloon. Taloa laajennettiin ensimmäisen kerran 1920-luvun alkupuolella, ja sitä on sen jälkeenkin korjattu ja laajennettu useita kertoja. Noin vuonna 1935 asennettiin keskuslämmitys. Talo sijaitsi kunnan omistamalla tontilla. Kun kunta 1980-luvun puolivälissä ei halunnut jatkaa vuokrasopimusta, Juuan Työväenyhdistys ry osti sen 50 000 markalla. Tämän jälkeen huonossa kunnossa ollut talo remontoitiin talkoovoimin. Juuan työväentalo on ollut koko olemassaolonsa ajan Juuan työväenyhdistyksen omistuksessa, ja sitä käytetään edelleen aktiivisesti.
Rakennus

Talo on rankorakenteinen ja laudoitettu. Katossa on huopakate, sisäkatto ja sisäseinät on vuorattu lastulevyillä. Talon vanhimmassa, 1929 valmistuneessa osassa on nykyään keittiö, puffetti ja wc-tilat. Vuonna 1929 valmistuneessa laajennusosassa on tanssisali. Nykyään talon pinta-ala on 350 neliömetriä, joista 37 neliömetriä on asuntoa. Talo on peruskorjattu 1990-luvun alussa, minkä jälkeen sen vesikattoa on korjattu, ja talon lämmitysjärjestelmä muutettu öljylämmityksestä kaukolämpöön. Vuonna 2017 alettiin valmistautua uuteen peruskorjaukseen, jonka työlistalla oli ulkomaalaus sekä päätykolmioiden ja vuorilautojen uusiminen, ikkunoiden huoltomaalaus, huopakaton huoltokorjaus ja osittainen uusiminen, LVI-tekniikan huoltokorjaus ja osittainen uusiminen sekä näyttämön uusiminen. Talonmiehen asunto remontoitiin jo vuonna 2017. Vuonna 2019 Juuan työväenyhdistykselle myönnettiin 17 000 euroa seurantalojen korjausavustusta työväentalon katon, räystäiden ja ikkunoiden kunnostusta varten. Ikkunat tuli teettää vanhan mallin mukaan.
Toimintaa talolla

Työväentalolla on pidetty muun muassa tansseja, ja siellä järjestetty näytelmätoiminta oli pitäjällä kuuluisinta. Talolla oli myös Juuan ensimmäinen lainakirjasto, joka sittemmin siirtyi kunnalle. Siellä on myös toimitettu käsinkirjoitettua "Sanarieska"-nimistä seuralehteä Noin vuodesta 1935 ainakin 1960-luvulle saakka talossa on toiminut elokuvateatteri, joka oli Juuan ensimmäinen. 1960-luvulla mainitaan vuokralaisina olleen muun muassa Juuan kunta ja nahka-alan yritys. 1970-luvulla talossa oli vuokralla huonekaluliike. Vuosien varrella muun muassa presidentti Martti Ahtisaari on pitänyt talolla vaalitilaisuuden, ja myös keihäänheiton olympiavoittaja Tapio Rautavaara on vieraillut työväentalolla.
Nykyinen toiminta

Talon peruskorjauksen jälkeen Juuan työväenyhdistys on pitänyt talkoilla tansseja noin 20 kertaa vuodessa. Kertyneillä varoilla on ylläpidetty taloa ja tuettu yhdistyksen poliittista toimintaa. Tiloissa kokoontuvat myös eläkeläiset ja ammattijärjestöt. Taloa vuokrataan myös esimerkiksi poliittisia tilaisuuksia ja perhejuhlia varten.
Aiheesta muualla

Rankorakenteesta puukausi.fi:ssä
James Brooke

Francis Grantin maalaus James Brookesta vuodelta 1847
James Brooke (29. huhtikuuta 1803 Varanasi, Brittiläinen Intia – 11. kesäkuuta 1868 Burrator, Yhdistynyt kuningaskunta) oli alun perin brittiläinen seikkailija, josta tuli myöhemmin ensimmäinen Sarawakin kuningaskunnan Rajah. Hän oli ensimmäinen niin sanotuista valkoisista rajaheista.
Brooke syntyi Secroressa, Varanasin kaupungissa, joka kuului silloiseen Brittiläiseen Intiaan. Hän oli englantilaisen Thomas Brooken ja skotlantilaisen päärin William Stuartin aviottoman tyttären Anna Marian poika. Hän asui syntymäkaupungissaan 12-vuotiaaksi asti, jolloin Brooke lähetettiin Norwich Schooliin Lontooseen opiskelemaan. Brooke palasi Intiaan 1819, ja hänet värvättiin Englannin Itä-Intian kauppakomppanian armeijaan. Brooke loukkaantui vakavasti 1825 kesken ensimmäisen anglo–burmalaisen sodan ja lähti Englantiin toipumaan. Hän palasi 1830 sodan jo päätyttyä.
Erottuaan armeijasta Brooke lähti yrittämään kaupankäyntiä Kaukoitään, muttei saavuttanut menestystä. Myöhemmin hän sijoitti rahansa The Royalist -nimiseen kuunariin, jolla purjehti Borneoon Brunein sulttaanikuntaan vuonna 1838. Brooke auttoi Brunein sulttaania taltuttamaan keskushallintoa vastustaneen kapinan. Sulttaani, ilmeisesti uhkailujen jälkeen, luovutti hänelle yksityisen läänin alueiltaan. Brooke laajensi sittemmin aluettaan ja hänestä tuli lopulta Sarawakin kiistämätön hallitsija 24. syyskuuta 1841. Lopullisesti Brooke julistautui Rajahiksi kuitenkin vasta 18. elokuuta 1842.
Läpi hallitsijakautensa Brooke kamppaili kapinallisia vastaan. Yksi hänen suurimmista ongelmistaan olivat merirosvot, jotka olivat jatkuvana vitsauksena Brooken valtakauden loppuun asti. Säilyttääkseen valta-asemansa Brooke uudisti koko Sarawakin hallintoa ja lainsäädäntöä.
Brookella ei ollut aviollisia lapsia, joten hän joutui nimeämään sisarensa pojan John Brooke Johnson-Brooken seuraajakseen 1861. John menetti myöhemmin kuitenkin arvostelun takia setänsä seuraajan aseman nuoremmalle veljelleen Charlesille, joka sittemmin seurasi James Brookea Sarawakin Rajahina. James Brooke kuoli 1868 Burratorissa Isossa-Britanniassa ja hänet haudattiin Sheepstorin kirkon hautausmaalle Plymouthiin, samoin kuin hänen seuraajansa Sarawakin valtaistuimella.
Jacob Holmstén

Jacob Holmstén (13. syyskuuta 1770 Porvoo – 15. helmikuuta 1814 Loviisa) oli suomalainen kauppaneuvos ja valtiopäivämies.
Holmsténin vanhemmat olivat pellavankutoja Johan Holmsten ja Lena Balck ja puoliso vuodesta 1801 Margaretha Sophia Stenius. Porvoossa syntynyt Holmstén muutti Loviisaan 1800-alkuun mennessä. Kauppiaana hän harjoitti tuonti- ja vientikauppaa ja alkoi Suomen sodan sytyttyä taloudelliseen yhteistyöhön venäläisten kanssa. Hän oli toinen kahdesta kauppiaasta, jotka saivat oikeuden myydä Suomessa Venäjältä tuotuja tuotteita. Holmstén oli porvarissäädyssä valtiopäiväedustaja  Porvoon valtiopäivillä 1809, tehden siellä taloudellisia aloitteita ja toimien talousvaliokunnan jäsenenä. Valtiopäivien jälkeen hän oli jäsen hallituskonseljin asettamassa kauppa- ja tullikomiteassa, jonka työn perusteella Suomeen valmistui 1812 uusi kauppamanifesti. Holmstén itse oli tosin tuonut Loviisaan siirtomaatavaroita osin laittomasti Ruotsin kautta ja vienyt lainvastaisesti sokeria Pietariin. Holmstén sai kauppaneuvoksen arvonimen vuonna 1812.
Jackie Daniels

| Jackie Daniels> Henkilötiedot |
| --- | --- |
Syntynyt: 4. marraskuuta 1989 (ikä 34)
Pornonäyttelijä
Taiteilijanimet:  Jackie, X-tasy, X-stacy
Aktiivisena:  2008–
Elokuvien määrä:  82
Hiusten väri:  Mustat
Mitat:  70C-66-94 cm
Pituus:  163 cm
Paino:  56 kg
Aiheesta muualla
IMDb
Jackie Daniels (s. 4. marraskuuta 1989 Glendale, Arizona, Yhdysvallat) on yhdysvaltalainen pornonäyttelijä. Hän on toiminut myös Penthousen mallina.
Ura

Daniels aloitti stripparina 18-vuotiaana, jolloin hänen esiintyjänimensä oli Whiskey. Daniels tanssi yhteensä kaksi ja puoli vuotta. Hän siirtyi pornoelokuvien pariin vuonna 2008, mutta jatkoi vielä vuoden ennen kuin vaihtoi uraa lopullisesti. Vuonna 2010 Daniels huomioitiin The Sex Files: A Dark XXX Parody elokuvasta AVN-ehdokkuudella parhaasta ryhmäseksikohtauksesta, yhdessä Charley Chasen, Gracie Glamin, Pike Nelsonin ja Angelica Ravenin kanssa. Vuotta myöhemmin Daniels oli toistamiseen ehdolla AVN-palkinnon voittajaksi kahdessa eri luokassa elokuvista WKRP in Cincinnati: A XXX Parody ja The Big Lebowski: A XXX Parody.
Aiheesta muualla

Jackie Daniels Internet Movie Databasessa. (englanniksi)
Jan Sahl

Jan Sahl (s. 20. huhtikuuta 1950 Meløy) on norjalainen kristillisen kansanpuolueen poliitikko. Hän on istunut Suurkäräjien (norj. Stortinget) jäsenenä vuodesta 1997. Hän edustaa Nordlandin lääniä.
Aiheesta muualla

Tietoa Suurkäräjien sivuilla (norjaksi)
Isabella Colbran

Isabella Colbran
Isabella Colbran (2. helmikuuta 1785 Madrid, Espanja – 7. lokakuuta 1845 Bologna, Italia) oli espanjalainen koloratuurisopraano. Colbran oli naimisissa säveltäjä Gioacchino Rossinin kanssa.
Napolin Teatro di San Carlo oli merkittävä oopperatalo 1800-luvun alun Italiassa, ja sen primadonna oli espanjalainen Isabella Cobran. Hän oli paitsi yleisön, myös Napolin kuninkaan suosiossa. Hänellä oli sitä paitsi suhde teatterin impressaariin Domenico Barbaiaan. Barbaia tilasi  Gioacchino Rossinilta oopperoita heille esitettäväksi. Kun Isabellan suosio oli huipussaan Rossini sävelsi erityisesti häntä ajatellen oopperan Elisabetta, Regina d'Inghilterra nimiosan. Rossinin seuraava ooppera oli Otello, ossia il Moro di Venezia, mutta pian sen jälkeen Isabellan äänessä alkoi kuulua rasitus. Hän jatkoi kuitenkin uraansa ja lauloi Rossinin sävellyksiä.
Isabella hylkäsi lopulta Barbaian, ja hän ja Rossini avioituivat 1822. Isabellan ääniongelmat jatkuivat, ja hän päätti vetäytyä näyttämöltä. Rossini sävelsi vielä ennen kuin hänkin luopui säveltäjän urasta 1829. Sävellyksistä yksikään ei ollut Colbrania varten. Lopulta he erosivat 1837, mutta Rossini huolehti hänen elatuksestaan hänen kuolemaansa asti. Rossini piti häntä aina yhtenä sävellystensä loistavimmista tulkitsijoista.
Jacob Henrik Mörk

| Jacob Henrik Mörk> Henkilötiedot |
| --- | --- |
Syntynyt: 1714
Kuollut: 1763 (48–49 vuotta)
Kansalaisuus:  Ruotsi
Ammatti:  pappi, kirjailija
Kirjailija
Äidinkieli: ruotsi
Tuotannon kieli: ruotsi
Pääteokset:  Adalriks och Götildas äfventyr
Aiheesta muualla
Löydä lisää kirjailijoitaKirjallisuuden teemasivulta
Jacob Henrik Mörk (joissakin lähteissä Johan (1714 Tukholma, Ruotsi – 1763) oli ruotsalainen pappi ja vanhin ruotsalainen romaaninkirjoittaja. Teoksellaan Adalriks och Götildas äfventyr (1742–1745), jonka esikuvana on François Fénelonin Télémaque, hän saavutti suurta suosiota. Sen jälkeen ilmestyi Thecla eller den bepröfvade trones dygd. Maallisella kirjailijatoimellaan hän herätti tuomiokapitulin paheksumista eikä saanut hakemaansa virkaylennystä. Hän kuoli köyhyydessä.
Jackie Curtis

| Jackie Curtis |
| --- | --- |

Henkilötiedot
Koko nimi:  John Curtis Holder Jr.
Syntynyt: 19. helmikuuta 1947 New York
Kuollut: 15. toukokuuta 1985 (38 vuotta) New York
Kansalaisuus:  Yhdysvallat
Ammatti:  näyttelijä, kirjailija ja laulaja
Aiheesta muualla
IMDb 
John Curtis Holder Jr. (19. helmikuuta 1947 New York – 15. toukokuuta 1985 New York), tunnetaan paremmin nimellä Jackie Curtis, oli yhdysvaltalainen näyttelijä, kirjailija, laulaja ja Warholin supertähti.
Varhaiset vaiheet

Curtis syntyi New Yorkissa isälleen John Holderille ja äidilleen Jenevive Uglialorolle. Koko uransa ajan hän esiintyi sekä miehenä että naisena. Dragissa ollessaan hänellä oli tavallisesti huulipunaa, glitteriä, kirkkaanpunainen tukka ja kuluneet, repaleiset vaatteet. Curtis toimi tienraivaajana tälle uniikille tyylille, jota myöhemmin esiintyi muun muassa glam rockin ja glitter rockin yhteydessä.
Aiheesta muualla

Kuvia tai muita tiedostoja aiheesta Jackie Curtis Wikimedia Commonsissa
Jackie Curtis Internet Movie Databasessa. (englanniksi)
Kembrew McLeod: The Genderqueer Tale of “Take a Walk on the Wild Side”’s Jackie Curtis Vulture.  22.10.2018. Viitattu 5.4.2022. (englanniksi)
Jackie Curtis Residence NYC LGBT Historic Sites Project. Viitattu 5.4.2022. (englanniksi)
K. A. Paasio

| Kustaa Adolf Paasio> Henkilötiedot |
| --- | --- |
Syntynyt: 8. marraskuuta 1869 Uusikaupunki, Suomi
Kuollut: 18. syyskuuta 1935 (65 vuotta) Helsinki
Kansalaisuus:  suomalainen
Vanhemmat:  Vilhelm Hellstén, Anna Gustava Nylund
Puoliso:  Ida Olivia Fagerlund
Ura
Uskontokunta:  Luterilainen kirkko
Kustaa Adolf Paasio (vuoteen saakka 1894 Gustaf Adolf Hellstén), (8. marraskuuta 1869 Uusikaupunki – 18. syyskuuta 1935 Helsinki) oli suomalainen, Uudestakaupungista kotoisin ollut pappi ja vuodesta 1936 alkaen Suomen Lähetysseuran kuudes lähetysjohtaja Matti Tarkkasen jälkeen. Paasion toimikausi jäi lyhyeksi, sillä hän kuoli oltuaan tässä virassa ainoastaan puolitoista vuotta.
Tausta

Paasion vanhemmat olivat merimies Vilhelm Hellstén ja Anna Gustava Nylund. Hän pääsi ylioppilaaksi Hämeenlinnan lyseosta. Hän tuli kirjoille Helsingin yliopistoon vuonna 1894, ja teologisen erotutkinnon hän suoritti vuonna 1898, ja samana vuonna hänet myös vihittiin papiksi. Hän oli vuodesta 1898 lähtien naimisissa kansakoulunopettaja Ida Olivia Fagerlundin kanssa. Perheen poika, maanmittausinsinööri ja reservin vänrikki Viljo Paasio (1909–1939) kaatui talvisodassa joukkueenjohtajana Uomaalla Laatokan koillisrintamalla.